आवाज सुनकर की फायरिंग, 2 किलो हेरोइन और अफीम की डिब्बियां बरामद
India Pakistan Border Drugs Heroin Smuggling ; Punjab Amritsar Drone Movement | BSF BOP Pulmoran बॉर्डर सिक्योरिटी फोर्स (BSF) के जवानों ने फायरिंग का पाकिस्तानी ड्रोन को गिराने में सफलता हासिल की है।
पंजाब के अमृतसर बॉर्डर पर पाकिस्तानी तस्करों की एक और कोशिश BSF ने नाकाम कर दी। बुधवार- वीरवार मध्यरात्रि को जवानों ने फायरिंग का पाकिस्तानी ड्रोन को गिरा दिया। यह ड्रोन रात के समय में नशा तस्करी में प्रयोग किया जा रहा था।
आवाज सुनते ही ड्रोन पर की फायरिंग
BSF अधिकारियों की तरफ से जारी की गई सूचना के अनुसार रात के समय बटालियन 22 के जवान गश्त पर थे। BOP पुल मोरां के समीप मध्यरात्रि को ड्रोन की आवाज सुनाई दी। जवानों ने ड्रोन की आवाज की तरफ फायरिंग शुरू कर दी। कुछ मिनटों में ही जवानों ने ड्रोन को गिराने में सफलता मिली।
सर्च के दौरान टुकड़ों में मिला ड्रोन
फायरिंग के चंद सेकेंड में ही ड्रोन की आवाज आना बंद हो गई। BSF के जवानों ने इलाके को सील करके सर्च शुरू कर दी। पुल मोरां के समीप खेतों में ड्रोन टुकड़ों में मिला। जिसे इकट्‌ठा कर BSF ने जब्त कर सूचना उच्चाधिकारियों को दी।
हेरोइन के साथ अफीम की भी स्मगलिंग
ड्रोन के साथ एक पीले टेप से बांधा गया पैकेट बरामद किया गया। इस बैग में दो पैकेट हेरोइन के बरामद किए गए हैं। जिनका तकरीबन वजन 2 किलो के करीब है। इंटरनेशनल लेवल पर इस खेप की कीमत तकरीबन 14 करोड़ रुपए के आसपास है। वहीं इस खेप के साथ दो और डिब्बियां बरामद की गई हैं, जिनमें अफीम मिली है।